wickkiey/tamil-wikipedia-chunked huggingface dataset:
# கோரின் முகம்மது

## பின்னையவர்

முகம்மதுவின் ஒரே குழந்தை இவரது மகள் ஆவார். இவரது வாழ்நாளின் போதே அம்மகள் இறந்து விட்டார். தாமியக்கில் இவர் திடீரென அரசியல் கொலை செய்யப்பட்ட நிகழ்வானது இவரது அடிமைகள் மற்றும் பிற மூத்த கோரி குடும்ப உயர்குடியினரிடையே இவருக்கு பின் யார் ஆள்வது என்ற ஒரு குறிப்பிடத்தக்க கால போராட்டத்துக்கு வழி வகுத்தது. காசுனி மற்றும் பிரூசுகுக்கில் இருந்த கோரி உயர் குடியினர் பாமியான் பிரிவைச் சேர்ந்த இரண்டாம் பகாவல்தீன் சாம் ஆட்சிக்கு வருவதற்கு ஆதரவளித்தனர். எனினும், இவரது துருக்கிய அடிமைகள் இவரது அண்ணன் கியாதல்தீனின் மகன் கியாதல்தீன் மகுமூதுவுக்கு ஆதரவளித்தனர். இருந்த போதிலும், காசுனியை நோக்கி அணி வகுத்து வந்த போது பகாவல்தீன் 24 பெப்ரவரி 1206 அன்று உடல் நலக்குறைவால் இறந்தார்.  
இவ்வாறாக கோரின் முகம்மதுவிற்கு பிறகு கியாதல்தீன் மகுமூது 1206இல் ஆட்சிக்கு வந்தார். கங்கை சமவெளியில் இவரது படையெடுப்புகளில் பெரும்பாலானவை இவருக்கு அடுத்த நிலையில் இருந்த குத்புத்தீன் ஐபக், தாஜல்தீன் இல்திசு, பகாவுதீன் துக்ரில், நசீரத்தீன் கபாச்சா மற்றும் பக்தியார் கில்ஜி ஆகியோரின் கட்டுப்பாட்டில் இருந்தது. தங்களது விவகாரங்களில் இவர்கள் கியாதல்தீன் மகுமூதுவை அரிதாகவே ஆலோசித்தனர். இருந்த போதிலும் இவர்கள் அனைவரும் மகுமூதுவுக்கு ஒரு குறைந்த அளவிலான திறையை தொடர்ந்து செலுத்தி வந்தனர். தன்னுடைய ஆட்சியின் போது ஐபக் மற்றும் இல்திசுவிற்கு அதிகாரப்பூர்வமாக அடிமை முறையிலிருந்து மகுமூது விடுதலை அளித்தார். இவ்வாறாக அடிமை முறையிலிருந்து விடுதலை பெற்றது மற்றும் மகுமூதுவிடம் இருந்து ஒரு மூலதனத்தைப் பெற்றது ஆகியவற்றுக்குப் பிறகு 1206இல் காசுனியின் மன்னனாக இல்திசு தன்னை நிறுவிக் கொண்டார். 1208இல் விடுதலையை அறிவித்த ஐபக் லாகூரில் தில்லி சுல்தானகத்தை நிறுவினார். எனினும், வரலாற்றாளர் இக்திதர் ஆலம் கான் ஐபக் தன்னைத் தானே "சுல்தானாக" அறிவித்துக் கொண்டார் என்பதை சந்தேகிக்கிறார். ஏனெனில், நாணயச் சான்றுகளில் இதற்கான ஆதாரம் காணப்படுவதில்லை. சீக்கிரமே குவாரசமியாவின் அலாவுதீன் ஷாவின் முதன்மை நிலையை ஏற்றுக் கொள்ளும் நிலைக்கு மகுமூது தள்ளப்பட்டார். இது நாணயச் சான்றுகளின் மூலம் உறுதிப்படுத்தப்படுகிறது. இந்த நாணயங்களில் தன்னுடைய பெயருடன் அலாவுதீனின் பெயரையும் மகுமூது அச்சிட்டார். 1212இல் தான் அரசியல் கொலை செய்யப்படும் வரை "*குத்பாவையும்*" அலாவுதீனின் பெயரில் அறிவிக்க மகுமூது ஏற்பாடு செய்தார்.  
இதற்கு பிறகு குவாரசமியர்கள் தங்களது கைப்பாவை அரசாங்கத்தை கோரி நிலங்களில் நிறுவினர். எனினும், 1213இல் இல்திசு குவாரசமியர்களை கோரி நிலங்களில் இருந்து வெளியேற்றினார். அலாவுதீன் பிறகு கோரி குடும்பத்தினரை ஒழித்தார். 1215இல் சியாவல்தீன் அலியிடம் இருந்து பிரூசுகுக்கை அலாவுதீன் இணைத்துக் கொண்டார். சியாவல்தீன் அலி அலாவுதீன் கைதியாக ஈரானில் எரிக்கப்பட்டு இறந்திருக்க வேண்டும் அல்லது நாடு கடந்து தில்லிக்கு வந்திருக்க வேண்டும் என்று கருதப்படுகிறது. கடைசி கோரி ஆட்சியாளரான பாமியான் பிரிவைச் சேர்ந்த சலாலல்தீன் அலியையும் அதே ஆண்டு அலாவுதீன் தோற்கடித்து மரண தண்டனைக்கு உட்படுத்தினார். இவ்வாறாக சன்சபானி குடும்பமானது 1215ஆம் ஆண்டில் முழுவதுமாக அழிந்து போனது. காசுனியில் இருந்து இதே நேரத்தில் இல்திசு பதவியில் இருந்து இறக்கப்பட்டார். கோரின் முகம்மது வென்ற பகுதிகளில் தனக்கும் பங்கு கேட்பதற்காக பின்னர் தில்லிக்கு இல்திசு தப்பித்து வந்தார். எனினும், தரைன் யுத்தத்தில் இல்த்துத்மிசால் 1216இல் இவர் தோற்கடிக்கப்பட்டு மரண தண்டனைக்கு உட்படுத்தப்பட்டார்.
# கோரின் முகம்மது

## பின்னையவர்

### அடிமைகளுடனான உறவுகள்

ஜுஸ்ஜனியின் தபாகத்-இ நசீரி (அண்ணளவாக 1260) நூலின் படி முகம்மது தன்னுடைய வாழ்நாளின் போது ஏராளமான அடிமைகளை ஆர்வத்துடன் வாங்கினார். ஜுஸ்ஜனியின் கூற்றுப் படி இவர்கள் "கிழக்கில்" தங்களது திறமைகளுக்காக புகழ் பெற்றனர். அடிமை முறைக்கு உட்படுத்தப்பட்ட இளம் கபாச்சாவை முகம்மது வாங்கினார். கோரி சுல்தானால் கெர்மான் மற்றும் சஞ்சர் நிலப்பரப்புகளில் வரி வசூலிக்கும் பதவி கபாச்சாவிற்கு வழங்கப்பட்டது. இவர் தன்னுடைய அடிமைகளை விருப்பத்துடன் வளர்த்தார். அவர்களை தன்னுடைய மகன்கள் மற்றும் பிந்தைய ஆட்சியாளர்களாக நடத்தினார். தன்னுடைய பிந்தைய வாழ்நாட்களில் தன்னுடைய சொந்த கோரி குடும்பத்தின் மீது ஏற்பட்ட நம்பிக்கையின்மை காரணமாக இவ்வாறாக நடத்தினார் என்று குறிப்பிடப்படுகிறது. குத்புத்தீன் ஐபக்கின் புரவலத் தன்மையின் கீழ் எழுதிய பக்ரி முதாப்பீரின் மற்றொரு சம கால நூலானது முகம்மதுவின் ஒவ்வொரு துருக்கிய அடிமைகளின் முக்கியத்துவத்திற்கும் முகம்மதுவை காரணமாகக் குறிப்பிடுகிறது. தன்னுடைய எசமானரின் நம்பிக்கையை தொடர்ந்து காப்பாற்றியதற்காக ஐபக்கை முதாப்பீர் புகழ்கிறார். கங்கை-யமுனை சமவெளியில் கோரி படையெடுப்புகளின் விரிவாக்கம் மற்றும் நிலை நிறுத்துதலில் ஒரு முக்கியமான பங்கை முகம்மதுவின் அடிமைகள் ஆற்றினர். அந்நேரத்தில் குராசானின் விவகாரங்களில் முகம்மது மூழ்கியிருந்தார். வட இந்தியாவில் இந்த அடிமைகளின் சொந்த அதிகாரத்தையும் இது அதிகரித்தது. அதே நேரத்தில் இவர்கள் கோரி முகம்மதுவை தங்களது உச்சபட்ச எசமானராக அவர் அரசியல் கொலை செய்யப்படும் வரை கருதினர்.  
அகமண பழக்க வழக்கப் படி தன்னுடைய அடிமைகளின் குடும்பங்களுக்கு நடுவே திருமண கூட்டணிகளையும் முகம்மது ஏற்படுத்தினார். இந்த கூட்டணிகளில் முக்கியமானவை தாஜல்தீன் இல்திசின் மகள்கள் குத்புத்தீன் ஐபக் மற்றும் நசீரத்தீன் கபாச்சாவிற்கு மணம் செய்விக்கப்பட்டது ஆகியவை ஆகும். மேலும், ஐபக்கின் இரண்டு மகள்கள் கபாச்சாவுக்கு மணம் முடித்து வைக்கப்பட்டனர். இக்கொள்கையானது ஐபக்காலும் தொடர்ந்து பின்பற்றப்பட்டது. ஐபக் தன்னுடைய மகளை தன் அடிமை இல்த்துத்மிசிற்கு மணம் முடித்து வைத்தார்.
# கோரின் முகம்மது

## மரபு

கோரின் முகம்மது மற்றும் இவரது அண்ணன் கியாதல்தீன் முகம்மதுவின் இரட்டை ஆட்சியின் போது கிழக்கு இசுலாமிய உலகத்தில் முக்கியமான சக்திகளில் ஒன்றாக கோரிக்கள் வளர்ந்தனர். கோரிக்கள் தங்களது நிலப்பரப்பு விரிவாக்கத்தில் உச்ச பட்ச அளவை அடைந்தனர். கிழக்கிலிருந்து மேற்காக 3,000 கிலோமீட்டர் பரந்து விரிந்திருந்த ஒரு நிலப்பரப்பின் மீது குறுகிய காலத்திற்கு ஆட்சி புரிந்தனர். இந்த ஆண்டுகளின் போது இவர்களது பேரரசானது கிழக்கே தற்போதைய ஈரானின் நிசாபூரில் இருந்து, தற்போதைய இந்தியாவின் வாரணாசி மற்றும் வங்காளம் வரையிலும், இமயமலை அடிவாரத்தில் இருந்து தெற்கே பாக்கித்தானின் சிந்து மாகாணம் வரையிலும் பரவியிருந்தது.  
அந்த்குத் தோல்வி, இவரது அரசியல் கொலைக்குப் பிறகு ஒரு தசாப்தத்திற்குள்ளாகவே சன்சபானி அரசமரபின் வீழ்ச்சி மற்றும் வரலாற்றின் மிகப் பெரிய ஒன்றிணைந்த நிலப் பேரரசை உருவாக்கிய செங்கிஸ் கானின் வளர்ச்சி ஆகியவற்றால் குராசான் மற்றும் ஈரானில் இவரது குறுகிய காலத்திற்கு நீடித்திருந்த வெற்றிகள் நடு ஆசியாவின் மிகுந்த முக்கியத்துவம் வாய்ந்த இசுலாமிய முடியரசுகளுடன் ஒப்பிடும் போது குறைவான முக்கியத்துவம் உடையதாக இருந்தன. திரான்சாக்சியானாவில் துருக்கிய எதிரிகளுக்கு எதிராக முகம்மது வெற்றிகரமாக இல்லாதிருந்த போதிலும், இதை தவிர்த்து, இந்தியத் துணைக் கண்டத்தில் இவரது வெற்றியானது நீண்ட கால தாக்கத்தை ஏற்படுத்தியது. முகம்மது ஔபியால் எழுதப்பட்ட 13ஆம் நூற்றாண்டு *ஜவாமி உல்-இகாயத்* நூலானது "ஹெறாத் முதல் அசாம் வரையிலான அனைத்து பள்ளிவாசல்களிலும் குத்பாவானது சுல்தானின் (கோரி முகம்மது) பெயரில் அறிவிக்கப்பட்டது" என்று குறிப்பிடுகிறது. பிருத்திவிராச் சௌகானின் இராசபுத்திரப் படைகளுக்கு எதிராக இரண்டாம் தரைன் போரில் இவரது தீர்க்கமான வெற்றியானது ஒட்டு மொத்த கங்கை சமவெளியையும் துருக்கிய ஆக்கிரமிப்புக்கு திறந்து விட்டது. குத்புத்தீன் ஐபக்கால் தில்லி சுல்தானகம் நிறுவப்படுவதற்கு இது இறுதியாக வழி வகுத்தது. தில்லி சுல்தானகமானது ஐபக்கின் அடிமை தளபதியான இல்த்துத்மிசால் மேலும் உறுதிப்படுத்தப்பட்டது. இதைத் தொடர்ந்து வந்த காலங்களில் 13ஆம் நூற்றாண்டின் போது நடு ஆசியாவில் மங்கோலியர்களால் நடத்தப்பட்ட தாக்குதல்களில் தப்பிப் பிழைத்த ஒரே முக்கிய இசுலாமிய அரசாங்கமாக தில்லி சுல்தானகம் ஆனது.  
கசனவியப் பேரரசை போலவே கோரிப் பேரரசானது குராசானிலிருந்த தங்களது குடிமக்கள் மத்தியில் பிரபலமற்றதாக இருந்தது. ஜுஸ்ஜனியின் கூற்றுப் படி முகம்மது கடுமையான வரிகளை விதித்தார். தன்னுடைய இராணுவத்தின் செலவினங்களுக்காக துசு பகுதியில் சூறையாடி, சொத்துக்களை பறிமுதல் செய்தார். கோரிக்களுக்கு எதிராக மக்கள் இறுதியாக திரும்புவதற்கு இந்த நிகழ்வுகள் காரணமாயின. குவாரசமியர்களின் தலை நகரான குர்கஞ்சை கோரின் முகம்மது முற்றுகையிட்ட போது குவாரசமியாவிற்கு இராணுவ ரீதியாக குராசான் மக்கள் ஆதரவளித்தனர். இதன் விளைவாக 70,000 வீரர்களைக் கொண்ட ஒரு பெரிய இராணுவத்தை குவாரசமியர்களால் ஒருங்கிணைக்க முடிந்தது. முற்றுகையை இறுதியாக கைவிடும் நிலைக்கு முகம்மதுவை இது தள்ளியது. கோரின் முகம்மது இதன் காரணமாக பின் வாங்கினார். இறுதியில் காரா கிதை படைகளால் சுற்றி வளைத்து தோற்கடிக்கப்பட்டார்.  
கோர் பகுதியானது இவரது ஆட்சியின் போது செழிப்படைந்தது. ஒரு முன்னணி கல்வி மற்றும் கலாச்சார மையமாக உருவானது. மௌலானா பக்கருதீன் ராசி போன்ற இறையியலாளர்களுக்கு இவர் புரவலராக விளங்கினார். கோரிப் பேரரசின் வளர்ச்சியடையாத பகுதிகளில் இசுலாமிய போதனைகளை இவர் போதித்தார். இப்பகுதியின் கட்டடக் கலை அம்சங்களுக்கும் முகம்மது குறுகிய காலத்திற்கு பங்களித்தார். தன்னுடைய தலைநகரான காசுனியில் ஒரு தனித்துவமான இசுலாமிய பளிங்கு கற்களை கட்டமைப்பதில் முதன்மையாக பங்களித்தார்.
# கோரின் முகம்மது

## மரபு

### நினைவுச் சின்னங்கள்

அறிவியலாளர் அப்துல் காதீர் கானால் கட்டப்பட்டுள்ளது. இங்கு தான் கோரின் முகம்மது அரசியல் கொலை செய்யப்பட்டார். சம கால நூல்களின் படி கோரின் முகம்மது உண்மையில் காசுனியில் அடக்கம் செய்யப்பட்டார்.]]
- 1994-1995இல் பாக்கித்தான் அறிவியலாளர் அப்துல் காதீர் கானால் கோரின் முகம்மதுக்காக ஒரு சன்னிதியானது தாமியக்கில் கட்டப்பட்டது. இது பின்னர் பஞ்சாப் தொல்லியல் துறையிடம் ஒப்படைக்கப்பட்டது. தாமியக்கில் முகம்மதுவின் அரசியல் கொலையைத் தொடர்ந்து கோரின் முகம்மதுவின் உடலானது உண்மையில் காசுனியில் இருந்த இவரது மகளின் கல்லறையில் அடக்கம் செய்யப்பட்டது.
- பாக்கித்தான் இராணுவமானது அதன் மூன்று நடுத்தர தூரம் பாயும் ஏவுகணைகளுக்கு கௌரி ஒன்று, கௌரி இரண்டு மற்றும் கௌரி மூன்று என்று முயீசின் பெயரை வைத்துள்ளது.
# கோரின் முகம்மது

## நாணயங்கள்

வட இந்தியாவில் முகம்மதுவால் வெளியிடப்பட்ட நாணயங்கள் இந்திய எடைத் தரம் மற்றும் உலோகத் தூய்மை அளவைப் பின்பற்றின. வங்காளத்தைத் தவிர்த்து இந்தியாவிலிருந்த கோரி நாணயங்கள் படையெடுப்புக்கு முன்னர் இருந்த அதே இந்து உருவங்களைப் பின்பற்றின. இதில் முகம்மதுவின் பெயரானது, வட இந்திய கற்றறிந்த உயர்குடியினரின் மொழியான சமசுகிருதத்தில் எழுதப்பட்டிருந்தது. அரபு மொழியில் இல்லை. முகம்மது மற்றும் அவருடைய தளபதிகளால் வட இந்தியாவில் அச்சிடப்பட்ட நாணயங்கள் இந்து தெய்வமான லட்சுமியை தொடர்ந்து கொண்டிருந்தன. இதை சௌகான்களின் நாணய அச்சடிப்பை அடிப்படையாகக் கொண்டு இவர்கள் அச்சிட்டனர். ஒரு பக்கம் இந்து தெய்வம் லட்சுமி, மற்றொரு பக்கம் சமசுகிருத மொழியில் நாகரி எழுத்து முறையில் முகம்மதுவின் பெயர் எழுதப்பட்டிருந்தது. இதே போல் தில்லியில் கோரி நாணயப் புலக்கமானது படையெடுப்புக்கு முந்தைய முறையை பின்பற்றியது. இதில் நந்தியும், ஒரு சௌகான் குதிரை வீரனும் அச்சிடப்பட்டிருந்தனர். முகம்மதுவின் பெயரானது "ஸ்ரீ ஹம்மிரா" என்று அச்சிடப்பட்டிருந்தது. ஹம்மிரா என்பது அமீர் (தளபதி) என்ற சொல்லின் சமசுகிருத வடிவம் ஆகும்.  
பின்பர் பேரி புளட் என்ற வரலாற்றாளர் வட இந்தியாவின் பொருளாதார நடை முறையை பூர்த்தி செய்யும் விதமாக படையெடுப்புக்கு முந்தைய நாணய அமைப்புகளை கோரிக்கள் பின்பற்றியது அமைந்தது என்று குறிப்பிடுகிறார். சுனில் குமார் என்ற வரலாற்றாளர் மேலும் முகம்மதுவால் வெளியிடப்பட்ட நாணயங்கள் உள்ளூர் இந்திய நிதியாளர்கள் மற்றும் வங்கியாளர்களால் இராசபுத்திரர்கள் அதற்கு முன்னர் புலக்கத்தில் விடா அளவுக்கு ஏற்றுக் கொள்ளப்பட்டன என்று குறிப்பிடுகிறார். வட இந்தியாவில் அரசியலமைப்பில் மாற்றம் ஏற்பட்ட போதும் அவர்கள் இவ்வாறு ஏற்றுக் கொண்டனர் என்கிறார்.
# வெப்பமாறுமின்தடை

**வெப்பமாறுமின்தடை** (*Thermistor*) ஒரு வகையான மின்தடையம். இதன் மின்தடை வெப்பத்தின் அளவைப் பொறுத்து மாறுகின்றது. இது மின்தடை வெப்பமானியிலிருந்து மாறுபட்டது. இது செராமிக், பாலிமர் போன்ற பொருள்களால் செய்யப்படுகின்றது. மின்தடை வெப்பமானி உலோகத்தினால் செய்யப்படுகின்றது. இது அதிகபட்ச துல்லியத்துடன் -90 முதல் 130டிகிரி செல்சியஸ் வெப்பநிலையை அளவிட பயன்படுகின்றது.
# வெப்பமாறுமின்தடை

## அடிப்படை இயக்கம்

மின்தடைக்கும் வெப்பத்திற்கும் இடையே நேரியல் தொடர்புள்ளது என்று எடுத்துக்கொண்டால்:
:<math>\Delta R = k\Delta T \,</math> இதில்,  
:<math>\Delta R</math> -மாறும் மின்தடை
:<math>\Delta T</math> -மாறும் வெப்பநிலை
:<math>k</math> -மின்தடையின் முதல்-நிலை வெப்பநிலை குணகம்.  
<math>k</math>- யைப் பொறுத்து தெர்மிஸ்டரை இருவகைப்படுத்தலாம்:
;நேர்மறை வெப்பநிலைக் குணகத் தெர்மிஸ்டர் அல்லது பொசிஸ்டர்
<math>k</math> நேர்மறையெனில், வெப்பம் அதிகரிக்கும்பொழுது மின் தடையின் தடையின் அளவும் அதிகரிக்கும்; இப்பொழுது தெர்மிஸ்டரானது, நேர்மறை வெப்பநிலைக் குணகத் தெர்மிஸ்டர் (அல்லது) பொசிஸ்டர் (*Positive temperature co-efficient thermistor*) என்றழைக்கப்படும்.
;எதிர்மறை வெப்பநிலைக் குணகத் தெர்மிஸ்டர்
<math>k</math> எதிர்மறையெனில் வெப்பம் அதிகரிக்கும்பொழுது மின் தடையின் தடையின் அளவு குறையும் அது எதிர்மறை வெப்பநிலைக் குணகத் தெர்மிஸ்டர் (*Negative temperature co-effiencet thermistor*) என்றழைக்கப்படும்.
# வெப்பமாறுமின்தடை

## பயன்பாடுகள்

1. "நேர்மறை வெப்பநிலை குணக வெப்பமாறுமின்தடையானது" (PTC) மின்னோட்ட கட்டுப்பாடு சாதனமாக மின்னியல் சுற்றுக்களில் மின்னுருகிகளுக்கு ('Fuses')பதிலாக பயன்படுகின்றது. 'PTC'ன் வழியே செல்லும் மின்னோட்டம் வெப்பத்தினை உருவாக்குகிறது. எப்பொழுது மின்னோட்டத்தின் அளவு அதிகரிக்கிறதோ அப்பொழுது வெப்பநிலையின் அளவும் அதிகரிப்பதால் மின்தடையின்('Resistor') அளவும் அதிகரித்து, தன்வழியே செல்லும் மின்னோட்டத்தினை கட்டுப்படுத்துகிறது.
1. "எதிர்மறை வெப்பநிலை குணக வெப்பமாறுமின்தடையானது" (NTC) மின்சப்ளை சுற்றுக்களை துவக்கும்போது ('SWITCH-ON') அதனில் பாயும் உள்ளீட்டுப் பாய்ச்சல் மின்னோட்டத்தினை கட்டுப்படுத்தும் சாதனமாக பயன்படுகின்றது. எந்தவொரு மின்சுற்றுக்களிலும் பாயும் ஆரம்பகட்ட மின்னோட்டத்தின் பாய்ச்சல் அளவு வழக்கத்தை விட சிறிது அதிகமாக இருக்கும். அதனை கட்டுப்படுத்த 'NTC' வெப்பமாறுமின்தடை பயன்படுகின்றது.
('NTC') தெர்மிஸ்டர் முதலில் உயர்மின்தடையினை மின்சுற்றுக்களை துவக்கும்போது ('SWITCH-ON) ஏற்படுத்துகின்றது, எனவே ஆரம்பகட்டத்தில் பாயும் உள்ளீட்டுப் பாய்ச்சல் மின்னோட்டத்தினை கட்டுப்படுத்திகிறது. பின்பு ('NTC') தெர்மிஸ்டர் ன் வெப்பநிலை மெதுவாக அதிகரிப்பதால் மின்தடையின் அளவு குறைந்து, அதிக அளவிலான மின்னோட்டத்தினை தன்வழியே பாய அனுமதிக்கின்றது. மற்ற வெப்பமாறுமின்தடைகளை விட இந்த வகை வெப்பமாறுமின்தடைகள் வழக்கத்தினை விட அளவில் பெரியதாக இருக்கும்.
# வெப்பமாறுமின்தடை

## வரலாறு

மைக்கேல் பரடே, 1833ல் "NTC" தெர்மிஸ்டரை கண்டுபிடித்தார். அவரே வெள்ளி சல்பைடின் வெப்பநிலை அதிகரிக்கும்பொழுதும் அதன் மின்தடையின் தன்மையும் அதிகரிக்கிறது என்பதை முதலில் பதிவுசெய்தார்.  
1930 வரை தெர்மிஸ்டரின் உற்பத்தி கடினமாக இருந்ததால் அதன் பயன்பாடும் கட்டுபாட்டுக்குள் இருந்தது. பின்பு 1930ல் சாமுவேல்ரூபேன் வணிக ரீதியிலான தெர்மிஸ்டர் உற்பத்தியை கண்டுபிடித்தார்.
# வெப்பமாறுமின்தடை

## மேலும் பார்க்க

- மின்தடை வெப்பமானி
- வெப்பமின் இரட்டை
# பிரரே மோறேல்

**பிரரே மோறேல்** (பிறப்பு: 12 மே 1964) ஒரு பிரான்ஸ் நாட்டு ஒளிப்பதிவாளர் மற்றும் இயக்குநர் ஆவார். இவர் டேகின், தி கன்மன் போன்ற சில திரைப்படங்களை இயக்கியுள்ளார், மற்றும் இவர் தி டிரான்ஸ்போர்டர், அன்லீஷ்ட், வார் போன்ற பல திரைப்படங்களுக்கு ஒளிப்பதிவு செய்துள்ளார் என்பது குறிப்பிடத்தக்கது.
# பிரரே மோறேல்

## திரைப்படங்கள்

### இயக்குநராக

- 2004: டிஸ்ட்ரிக்ட் 13
- 2009: டேகின்
- 2015: தி கன்மன்
# பிரரே மோறேல்

## திரைப்படங்கள்

### ஒளிப்பதிவாளராக

- 2002: தி டிரான்ஸ்போர்டர்
- 2005: அன்லீஷ்ட்
- 2007: வார்
# வரதட்சணை சட்டம்

இந்தியாவில் **வரதட்சணை** வாங்குவது மற்றும் கொடுப்பது 1961லிருந்து தடைசெய்யப்பட்டுள்ளது. வரதட்சணை தடைச்சட்டத்தின்படி ஒரு குற்றமாகும். வரதட்சணை தடைச்சட்டம் (1961) இதைத்தொடர்ந்து இச்சட்டம் மணப்பெண்கள் எளிதில் மாமனார் வீட்டில் குறைகளை களைய பெண்களூக்கு சாதகமாக மாற்றப்பட்டன. இதைத்தொடர்ந்து ஆண் உரிமைக்கழகம் பெண்கள் இதைத் தவறுதலாக பயன்படுதுவதாக எதிர்ப்புகள் கிளம்பின.
# வரதட்சணை சட்டம்

## சாவுகள்

சட்டங்கள் இருந்த போதிலும் வரதட்சணை சாவுகள் அதிகரித்த வண்ணம் இருந்தன. 2010ம் வருடத்தில் மட்டும், இந்தியாவில் 8,391 வரதட்சணை சாவுகள் (கொலை, தற்கொலை) காணப்பட்டன.  
ஆகையால், சில திருத்தங்களைக் கொண்டு வர, மத்திய அரசு நடவடிக்கை எடுத்துள்ளது. இந்த திருத்தங்கள் ஆண்களைப் பாதுகாக்கும் விதத்திலும் இச்சட்டத்தை பெண்கள் தவறாக உபயோகிக்காமலும் இருக்க வழிவகை செய்யப்பட்டுள்ளது.
# வரதட்சணை சட்டம்

## பட்டியல்

இதன்படி, திருமணத்தின் போது, அன்பளிப்பாக கொடுக்கப்படும், தங்க நகைகள் மற்றும் பாத்திர பண்டங்கள் போன்ற பொருட்கள் குறித்த பட்டியல் தயாரிக்கப்பட் வேண்டும். மாப்பிள்ளை மற்றும் பெண் வீட்டார் ஆகிய இரு தரப்பினரும் கையெழுத்திட்டு, இதற்கென நியமிக்கப்படும் வரதட்சணை ஒழிப்பு அதிகாரியிடம், ஒப்படைக்க வேண்டும்.இதைச் செய்யத் தவறும்பட்சத்தில், ஆறு மாதம் முதல், ஒரு ஆண்டு வரை, சிறைத் தண்டனை வழங்கப்படும்.
# வரதட்சணை சட்டம்

## தண்டனை

அதே நேரத்தில், வரதட்சணை கேட்டு கொடுமைப்படுத்தும் குற்றத்துக்கான சிறைத் தண்டனை, ஐந்தாண்டிலிருந்து, ஏழு ஆண்டாக உயர்த்தப்படும். வரதட்சணை தருவோருக்கான தண்டனையை, ஐந்தாண்டிலிருந்து, ஒரு ஆண்டாக குறைப்பட்டிருக்கிறது.வரதட்சணை ஒழிப்பு சட்டத்தின் கீழ் புகார் செய்யும் பெண், அதற்கான நிவாரணம் பெறவும், வழிவகை செய்யப்படும்.
# வரதட்சணை சட்டம்

## புகார் செய்தல்

குற்றம் நடந்த இடம் மட்டுமல்லாது, வேறு இடத்தில் இருந்தும் புகார் செய்யலாம். பாதிக்கப்பட்ட பெண், தன் சொந்த அல்லது தற்காலிக வீட்டில் இருந்து, புகார் செய்ய அனுமதிக்கப்படும் போது, அப்பெண், தன் பெற்றோரின் வீட்டில் இருந்து கொண்டும், சுதந்திரமாக புகார் செய்யலாம். அப்பெண்ணின் பெற்றோர் மற்றும் உறவினர்களை, பாதிக்கப்பட்ட நபர்கள் ஆவார்கள் .
# வரதட்சணை சட்டம்

## இந்திய தண்டனைச் சட்டம்

2003 ல் அமைக்கப்பட்ட மலிமாத் கமிட்டி இந்திய தண்டனைச் சட்டத்தின் 498A பிரிவை மாற்ற எண்ணியது. இதனை மளிர்மன்றங்கள் எதிர்த்தன. சமுதாய ஆராய்ச்சி மையம் 6.5 சத வரதட்சணை புகார்கள் பொய்யானது என்று தெரிவித்தது.  
ஆகஸ்ட் 2010 ல் உச்ச நீதிமன்றம் வரதட்சணை சட்டத்தில் மாறுதல் செய்ய இந்திய அரசாங்கத்தை கேட்டுக்கொண்டது. ஜனவரி 2012 ல் இந்திய சட்ட ஆணைக்குழு 498-A மறு ஆய்வு செய்து இதை கணிக்கும்படி(dilution) பரிந்துரை செய்தது. இச்சட்டம் குற்றம் சுமத்தப்பட்டோர் எளிதில் பிணையில் (ஜாமீனில்) வெளியே வரலாம்
# ஈடன் கோஹென்

**ஈடன் கோஹென்** (பிறப்பு: மார்ச் 14, 1974) ஒரு அமெரிக்க நாட்டுத் திரைப்பட இயக்குநர் மற்றும் திரைக்கதை எழுத்தாளர் ஆவார். இவர் அமெரிக்கன் டேட்!, டிராபிக் தண்டர், மென் இன் பிளாக் 3, மடகாஸ்கர்: எஸ்கேப் 2 ஆப்பிரிக்கா போன்ற திரைப்படங்களுக்கு திரைக்கதை எழுதியுள்ளார், மற்றும் கெட் ஹர்ட் என்ற திரைப்படத்தை இயக்கியுள்ளார்.
# ஈடன் கோஹென்

## திரைப்படங்கள்

### இயக்குநராக

- 2015: கெட் ஹர்ட்
# ஈடன் கோஹென்

## திரைப்படங்கள்

### எழுத்தாளராக

- 1999: ரேசெச்ஸ்
- 2006: அமெரிக்கன் டேட்!
- 2008: டிராபிக் தண்டர்
- 2008: மடகாஸ்கர்: எஸ்கேப் 2 ஆப்பிரிக்கா
- 2012: மென் இன் பிளாக் 3
# ஒரே முறை பதி, எவ்விடத்திலும் இயக்கு

**ஒரே முறை பதி, எங்கும் இயக்கு** ("Write once, run anywhere" -*WORA*), அல்லது சில சமயங்களில் **ஒரே முறை பதி, எவ்விடத்திலும் இயக்கு** ("write once, run everywhere* -*WORE''), அல்லது **ஒரே முறை பதி, எங்கும் திருத்து** (write once, debug everywhere) என்பது, ஜாவா மொழி-யின் வசதிகளை எடுத்துரைக்கும் பொருட்டு சன் மைக்ரோசிஸ்டம்ஸ் நிறுவனத்தால் உருவாக்கப்பட்ட, தோற்றுவிக்கப்பட்ட ஒரு வாசகம் ஆகும். பொதுவாக, இதன் மூலம் அறியப்படுவது ஜாவா எந்தவொரு எந்திரத்திலும் வடிவமைக்கப்பட்டு, ஒரு நிலையான எண்ணுன்மி நிரற்றொடர்-ஆக தொகுக்கப்படவும் பின் ஜாவா மெய்நிகர் இயந்திரம் (JVM) கொண்ட எந்தவொரு கருவியிலும் இயங்கவும் எதிர்பார்க்கலாம். ஜாவா மெய்நிகர் இயந்திரம் சில்லில், கருவிகளில் அல்லது மென்பொருட்களில் பதிக்கப்படும் நிகழ்வு தொழில் நிறுவனங்கள் சார்ந்த நிலையான வழக்கமாக மாறிவிட்டது.  
இதன் அர்த்தம் ஒரு நிரலாளர் நிரற்றொடரை ஒரு கணினியில் உருவாக்கி அதை ஜாவா இயக்க தகுதி கொண்ட செல்பேசிகளில் செயல்படவும், மேலும் வழிச்செயலிகள் மற்றும் முக்கியசட்டங்களில் ஜாவா துணையோடு எவ்வித மாற்றமும் இன்றி இயங்கவும் எதிர்பார்க்கலாம். இது நிச்சயமாக மென்பொருள் கட்டமைப்பாளர்களின் ஒவ்வொரு இயங்கு தளத்திற்கும் தங்கள் மென்பொருளின் தனிப் பதிப்பை உருவாக்கும் கடும் முயற்சியைக் குறைக்கும்.
# இலங்கையின் தலைமை நீதிபதி

**இலங்கையின் தலைமை நீதிபதி** அல்லது **பிரதம நீதியரசர்** (*Chief Justice of Sri Lanka*) இலங்கையின் நீதித்துறையின் தலைவரும், இலங்கை மீயுயர் நீதிமன்றத்தின் தலைமை நீதிபதியும் ஆவார். தலைமை நீதியரசர் மீயுயர் நீதிமன்றத்தின் பத்து நீதிபதிகளில் ஒருவர் ஆவார். ஏனைய ஒன்பது பேரும் Puisne Justices எனப்படுவர். தலைமை நீதிபதி பதவி இலங்கையில் 1801 ஆம் ஆண்டு முதன் முதலாக உருவாக்கப்பட்டது. தலைமை நீதிபதி நாடாளுமன்றப் பேரவையின் பரிந்துரையின் பேரில் இலங்கை அரசுத்தலைவரால் நியமிக்கப்படுகிறார்.  
இலங்கையின் முதலாவது தலைமை நீதிபதி கோட்ரிங்டன் எட்மண்ட் காரிங்டன் ஆவார். 47வது, தற்போதைய தலைமை நீதிபதி ஜயந்த ஜெயசூரிய ஆவார்.
# இலங்கையின் தலைமை நீதிபதி

## வரலாறு

1796 ஆம் ஆண்டில் பிரடெரிக் நோர்த் பிரித்தானிய இலங்கையின் முதலாவது ஆளுநரானார். 1801 ஆம் ஆண்டில் மீயுயர் நீதிமன்ற முறை நாட்டில் அறிமுகப்படுத்தப்பட்டது. அந்நீதிமன்றத்திற்கு இரண்டு நீதிபதிகளை நியமிக்க சட்டமியற்றப்பட்டது. நீதிபதிகள் இங்கிலாந்து அல்லது அயர்லாந்தில் குறைந்தது ஐந்து ஆண்டு காலம் வழக்குரைஞராகப் பணியாற்றியிருக்க வேண்டும் என்றும் சட்டம் கூறியது. அக்காலத்தில் மும்பை உச்சநீதிமன்ற நீதிபதியாக இருந்த தனது நண்பர் சேர் கோட்ரிங்டன் எட்மண்ட் காரிங்டன் என்பவரை இலங்கையின் தலைமை நீதிபதியாக நியமிக்க நோர்த் பரிந்துரைத்தார். இதன் மூலம் 1801 மார்ச்சில் காரிங்டன் முதலாவது தலைமை நீதிபதி ஆனார். அதே ஆண்டு செப்டம்பர் 5 இல் எட்மண்ட் என்றி லசிங்டன் என்பவர் 2 வது நீதிபதியாக (Puisne Judge) நியமிக்கப்பட்டார்.
# ஜோர்ஜ் பெய்லி

**ஜோர்ஜ் ஜோன் பெய்லி** (பிறப்பு:செப்டம்பர் 7, 1982) அவுஸ்திரேலியத் துடுப்பாட்ட வீரர் ஆவார். இவர் சிறப்பு மட்டையாளராக அவுஸ்திரேலிய அணியில் இடம் பிடித்துள்ளார். இவர் பொதுவாக அணியின் இடைநிலை மட்டையாளராக களமிறங்குவார். இவர் 2012 இல் பன்னாட்டு இருபது20 போட்டிகளில் ஆத்திரேலியத் துடுப்பாட்ட அணியின் தலைவராக நியமிக்கப்பட்டார். இவ்வகையில் ஆத்திரேலியாவின் முதலாவது தேர்வுத்துடுப்பாட்டப் போட்டியின் தலைவரான டேவ் கிரகொரியின் பின்னர் பன்னாட்டுத் துடுப்பாட்டப் போட்டிகளில் பங்கேற்காமல் ஆத்திரேலியத் துடுப்பாட்ட அணியின் தலைவராக நியமிக்கப்பட்ட இரண்டாவது ஆத்திரேலிய வீரராக இவர் விளங்குகின்றார்.
# கர்ப்பூரி தாக்கூர்

**கர்பூரி தாக்கூர்** (*Karpoori Thakur*) (சனவரி 24, 1924—பிப்ரவரி 17, 1988) பிகார் மாநிலத்து முன்னாள் முதல்வர் ஆவார். சம்யுக்த சோசலிசுட் கட்சியின் தலைவராக இருந்தவர். பிற்படுத்தப்பட்ட வகுப்பினருக்காகவும் தாழ்த்தப்பட்டோருக்காகவும் அரசு அலுவல்கள், கல்வி ஆகியவற்றில் இட ஒதுக்கீடு வேண்டும் என்று கோரிச் செயல்பட்டவர். இந்தியாவின் உயரிய விருதான பாரத ரத்னா விருது 2024இல் இவருக்கு வழங்கப்பட்டது.
# கர்ப்பூரி தாக்கூர்

## இளமைக் காலம்

கற்பூரி தாக்கூர், பிகார் மாநிலத்தில் சமசுதிப்பூர் மாவட்டத்தில் உள்ள ஒரு சிற்றுரில் பிறந்தார். மாணவப் பருவத்திலேயே வெள்ளையனே வெளியேறு இயகத்தில் கலந்து கொண்டார். இந்திய விடுதலைப் இயக்கத்தில் கலந்து கொண்டதால் 26 மாதங்கள் சிறையில் இருந்தார். கல்விக்குப் பின் ஒரு சிற்றுர்ப் பள்ளியில் ஆசிரியராகப் பணி புரிந்தார்.
# கர்ப்பூரி தாக்கூர்

## போராட்டங்கள்

1960 ஆம் ஆண்டில் அஞ்சல் தொலைவரித் துறை ஊழியர்கள் நடத்திய வேலை நிறுத்தத்தில் முன்னின்று போராடியதால் சிறைக்குச் சென்றார். டெல்கோ குழுமத் தொழிலாளர் போராட்டத்தில் 28 நாள்கள் உண்ணா நோன்பு இருந்து கலந்து கொண்டார்.
# கர்ப்பூரி தாக்கூர்

## அரசியல் பணி

1970 ஆம் ஆண்டின் இறுதியில் கர்ப்பூரி தாக்கூர் பிகார் முதல் அமைச்சர் ஆனார். இரண்டாம் முறையாக 1977 இல் மீண்டும் பிகார் முதலமைச்சர் ஆனார். பிற்படுத்தப் பட்ட மாணவர்களுக்குக் கல்வியில் 12 விழுக்காடு ஒதுக்கீடு செய்தார். கட்டாய ஆங்கில வழிக் கல்வியை அகற்றி மாநில மொழியான இந்தியைக் கொண்டு வந்தார். லோகத் தளக் கட்சியின் சார்பில் மண்டல்குழுப் பரிந்துரைகளை நடை முறைப்படுத்துவதற்குத் தொடர்ந்து போராடினார். மது விலக்கை அமுல் படுத்தினார். நெருக்கடிக் காலத்தில் செயப்பிரகாசு நாராயணன் தலைமையில் நடந்த முழுப் புரட்சி இயக்கத்தில் இணைந்து வினையாற்றினார். பிகார் அரசியல் தலைவர்களான லாலு பிரசாத் யாதவ், ராம் விலாசு பாசுவான், நிதிசு குமார் போன்றோரின் ஆசானாக கர்ப்பூரி தாக்கூர் மதிக்கப்படுகிறார் என்பது குறிப்பிடத்தக்கது. 1991 ஆம் ஆண்டு மே மாதம் 30 ஆம் நாளில் இவர் நினைவைப் போற்றும் வகையில் சிறப்பு அஞ்சல்தலையை இந்திய அஞ்சல் துறை வெளியிட்டது.
# வயிற்றறை உட்காண் அறுவைச் சிகிச்சை

**வயிற்றறை உட்காண் அறுவைச் சிகிச்சை** (*laparoscopic surgery*) அல்லது **உதரத்துட்காண் அறுவைச் சிகிச்சை** அல்லது *குறைந்தளவு உட்புகும் அறுவைச் சிகிச்சை* (MIS) அல்லது *சாவித்துளை அறுவைச் சிகிச்சை* (*keyhole surgery*), ஓர் தற்கால அறுவை மருத்துவமாகும். இச்செய்முறையில் உடலின் எங்கோவுள்ள சிறு வெட்டு (பொதுவாக 0.5–1.5&nbsp;செமீ) வழியாக தொலைவிலுள்ள இடத்தில் அறுவைச் சிகிச்சை மேற்கொள்ளப்படுகின்றது.  
பழைய, வழமையான திறந்தநிலை அறுவைச் சிகிச்சையை விட நோயாளிக்கு இதில் பல நன்மைகள் உள்ளன. சிறிய வெட்டு ஏற்படுத்துவதால் குருதிப்போக்கும் வலியும் வெகுவாக குறைந்துள்ளது; குணமாகும் நேரமும் குறைகின்றது. மருத்துவமனையில் தங்கியுள்ள காலமும் அதற்கேற்ப மருத்துவச் செலவும் குறைகின்றது. வயிற்றறை உட்காண் அறுவைச் சிகிச்சையின் முக்கிய கூறுகளாக வயிற்றறை உட்காட்டியும் உட்செலுத்த வசதியான இடத்திலிருந்து தொலைவிலுள்ள பாதிக்கப்பட்ட பகுதி வரை புகுத்தி பாதிப்பையும் அறுவை நிலையையும் காட்டக்கூடிய நீண்ட இழை ஒளியிய வடமும் உள்ளன.  
வயிற்றறை உட்காட்டி இருவகைப்படும்: (1) ஒளித படப்பிடிப்புக் கருவியுடன் இணைக்கப்பட்ட தொலைநோக்கி கம்பி வில்லை அமைப்பு அல்லது (2) உட்காட்டியின் முனையிலேயே அமைக்கப்பட்டுள்ள மின்னூட்ட இணைப்புக் கருவித்திரையுடனான எண்ணிம வயிற்றறை உட்காட்டி.
# பல்வகை ஆளுமை நோய்

**பல்வகை ஆளுமை நோய்** (multiple personality disorder) என்பது மிக அரிதான மன நோயாகும்.
# பல்வகை ஆளுமை நோய்

## நோயின் இயல்புகள்

பல்வகை ஆளுமை நோய் உலகின் மிகவும் அரிதான மன நோய். பெண்கள்தான் இந்த நோய் பாதிப்புக்கு அதிகம் உள்ளாவதாக கூறப்படுகிறது. இந்த நோய் பாதிப்புக்கு உள்ளானவர்கள் ஒவ்வொரு ஆளுமைக்கும் தனித்த சிந்தனை,தனி அடையாளம் கொண்டிருப்பார்கள். இவர்களால் இரகசியம் காப்பது இயலாத காரியமாக இருக்கும்.
# பல்வகை ஆளுமை நோய்

## தொடர்பறு அடையாளப் பாதிப்பு

தொடர்பறு அடையாளப் பாதிப்பு (Dissociatiative identity disorder) என்பது இந்த பாதிப்பின் இன்னொரு அம்சம். இந்த நோயைத் துவக்க நிலைநில் கண்டறிய இயலும். பல்வகை ஆளுமை நோய்பாதிப்பு நொடக்க நிலையில் உள்ளவர்கள், பேசும்போது தன்னையே வேறு ஒரு நபர்போலப் பாவித்து பேசுவார். பல விசயங்களை நினைவிலிருந்து மறந்துவிடுவார். காலமறதி ஏற்படும். அதாவது இரண்டு காலகட்டத்திலும் குறிப்பிட்ட சில நாட்களை மறந்துவிடுவார்கள். திடீரென வெகுதூரம் பயணித்து ஒரு புதிய இடத்திற்கு சென்று, அங்கு ஒரு புதிய மனிதன் போல வாழ்ந்து கொண்டிருப்பார்.
# பல்வகை ஆளுமை நோய்

## சிகிச்சை

பெரும்பாலும் இந்நோயை குணப்படுத்திவது கடினம். ஹிப்னாட்டிச முறையில் சிகிச்சை அளிக்கலாம்.
# பல்வகை ஆளுமை நோய்

## திரைப்படத்தில்

அந்நியன் திரைப்படத்தில் கதாநாயகன் விக்ரம் இந்நோய் பாதித்தவராகக் கற்பனை கலந்து காட்டப்பட்டுள்ளது.
# ஒஸ்டின் பெர்னாண்டோ

**கலுப்பகே ஒஸ்டின் பெர்னாண்டோ** (*Kalupage Austin Fernando*) இலங்கை அரசு அதிகாரியும், கிழக்கு மாகாணத்தின் ஆளுநரும் ஆவார்.
# ஒஸ்டின் பெர்னாண்டோ

## ஆரம்ப வாழ்க்கை

பெர்னாண்டோ தென்னிலங்கையில் காலி ரிச்மண்ட் கல்லூரியில் கல்வி கற்றார். பள்ளிப் படிப்பை முடித்துக் கொண்டு பேராதனைப் பல்கலைக்கழகத்தில் சேர்ந்து இளங்கலைப் பட்டம் பெற்றார். பின்னர் சிறீ ஜயவர்தனபுர பல்கலைக்கழகத்தில் வணிக மேலாண்மையில் முதுகலைப் பட்டம் பெற்றார். மட்டக்களப்பு, மாத்தளை மாவட்டங்களில் உதவி தேர்தல் ஆணையாளராகவும், பொலன்னறுவை, நுவரெலியா மாவட்டங்களில் அரச அதிபராகவும் பணியாற்றினார். 2015 சனவரி 27 அன்று கிழக்கு மாகாணத்தின் ஆளுநராக நியமிக்கப்பட்டார்.  
ஒஸ்டின் பெர்னாண்டோ *My Belly is White: Reminiscences of a Peacetime Secretary of Defence* என்ற நூலை எழுதியுள்ளார்.
# பண்டமாற்று

**பண்டமாற்று** (*barter*) என்றால் ஒரு பொருளுக்காக இன்னும் ஒரு பொருளை பரிமாற்றி கொள்ளுதல். இது ஒரு பழங்கால செலாவணியாகும். உலகம் முழுவதும் பண்ட மாற்றுமுறை புழக்கத்தில் இருந்துள்ளது. அதாவது ஒரு கொத்து அரிசிக்கு ஒரு கொத்து பயறை பெற்றுக்கொள்ளலை எடுத்துக்காட்டாக கொள்ள முடியும். இதுவே ஆரம்ப காலத்தில் பின்பற்றப்பட்ட முறை ஆகும். இதில் பல வரையறைகள் காணப்பட்டன. ஆகையால் இம்முறை தோல்வியுற்றது. உதாரணம் ஒரு மாட்டைக் கொண்டு ஒரு சேவையை பரிமாற்ற முயலும் போது உள்ள பிரச்சினை. இதன் முலம் வியாபாரம் தோற்றம் பெற்றது.
# பண்டமாற்று

## தமிழகத்தில் பண்டமாற்று

பழங்காலத்தில் வாழ்ந்த தமிழர் அன்றாட தேவையான அரிசி, பருப்பு, உப்பு, பால், தயிர், மீன், இறைச்சி முதலிய பொருள்களை காசு கொடுத்து வாங்காமல் பண்டமாற்று செய்துகொண்டார்கள். அதிக விலையுள்ள பொருளைமட்டும் காசு கொடுத்து வாங்கினார்கள். பெரிய பட்டினங்களிலும், நகரங்கிளிலும் காசுகொடுத்து வாங்கும் முறை இருந்தபோதிலும் ஊர்களிலும் கிராமங்களிலும் பொதுவாக பண்டமாற்றே புழக்கத்தில் இருந்துள்ளது. மதுரை மாவட்ட கிராமங்களில் பண்டமாற்று முறை இப்போதும் நடைபெற்று வருகிறது.
# பண்டமாற்று

## இலக்கியத்தில்

இடையான் பாலைக் கொடுத்து அதற்கு ஈடாகத் தானியத்தை மாற்றிக் கொண்டதை முதுகூத்தனார் *பாலொடு வந்து கூழொடு பெயரும் யாடுடை இடையன்* என்று (குறுந்தொகை 221.3-4) கூறுகிறார்.
# பண்டமாற்று

## முதன்மை வரையறைகள்

பண்டமாற்றில் முதன்மை வரையறைகள்:  
- இரட்டை பொருந்துகை இன்மை.
- இடத்துக்கு இடம் சுமந்துசெல்வது சிரமம்.
- சேவைகளுக்குப் பெறுமதி இடுவது சிரமம்.
# பண்டமாற்று

## கருவிநூல்

பழங்காலத் தமிழர் வாணிகம், மயிலை சீனி.வேங்கடசாமி
# திர்ரேனியக் கடல்

**திர்ரேனியக் கடல்** அல்லது **டெரீனியன் கடல்** (*Tyrrhenian Sea*) (, ) இத்தாலியின் மேற்குக் கடற்கரையில் உள்ள மத்திய தரைக்கடலின் ஒரு பிரிவு. இது ஐரோப்பாவில் வடக்கிலும் மேற்கிலும் கோர்சு மற்றும் சார்தீனியா தீவுகளாலும், கிழக்கில் இத்தாலிய மூவலந்தீவினாலும், தெற்கில் சிசிலியத் தீவினாலும் சூழப்பட்டுள்ளது. இதன் அதிகபட்ச ஆழம், 3,785 மீ. இத்தாலிய மூவலந்தீவின் தென் மற்றும் மத்திய பகுதிகளில் கிழக்கிலிருந்து மேற்காகப் பாயும் ஆறுகள் இதில் கலக்கின்றன.  
கிறிஸ்து பிறப்பதற்குமுன் ஆறாம் நூற்றாண்டிலிருந்து இத்தாலியில் உள்ள எத்ருஸ்க நாகரீகத்துடன் இனம் காணப்பட்ட டெரீனிய மக்களின் நினைவாக டெரீனியன் கடல் என்று பெயரிடப்பட்டுள்ளது.
# தாசப்ப கவுண்டன் புதூர்

**தாசப்ப கவுண்டன் புதூர்**(ஆங்கிலம்: Dasappa goundan pudur அல்லது D.G.Pudur), ஈரோடு மாவட்டத்தில் கோபிச்செட்டிப்பாளையம் வட்டத்தில் பெரியகொடிவேரி பேரூராட்சியின் கீழ் உள்ள கிராமம் ஆகும். இவ்வூருக்கு அருகில் கொடிவேரி அணை இருப்பதால் கரும்பு, மஞ்சள், வாழை போன்றவை அதிக அளவில் பயிரிடப்படுகின்றன. அதிகபட்ச கரும்பு விளைச்சலின் காரணமாக இவ்வூருக்கு அருகில் பண்ணாரியம்மன் சர்க்கரை ஆலையை அமைத்திருப்பது கரும்பு விளைச்சலுக்கு ஏதுவாக உள்ளது. இவ்வூர் டி.ஜி. புதூர் என்றும் நால்ரோடு என்றும் அழைக்கப்படுகிறது.
# தாசப்ப கவுண்டன் புதூர்

## பெயர்க்காரணம்

இவ்வூரில் வாழும் மக்களின் முன்னோர்கள் பவானி ஆற்றின் தென்கரையில் உள்ள ஒரு தாழ்வான பகுதியில் வாழ்ந்து வந்தனர். அப்பகுதி அடிக்கடி வெள்ளத்தால் பாதிக்கப்பட்டதால் ஊரை விட்டே வெளியேற முடிவெடுத்துள்ளனர்.அப்போது அங்கு வாழ்ந்து வந்த தாசப்ப கவுடா என்ற வள்ளல் தம் ஊர் மக்கள் நம் ஊரிலேயே வாழ வேண்டும் என்று கூறி தம்முடைய சொந்த நிலத்தையே தானமாக இம்மக்களுக்கு அளித்தமையால் அவரின் நினைவாக தாசப்ப கவுண்டன் புதூர் என்று வழங்கப்படுகிறது.திருமிகு.தாசப்ப கவுடர் தன் ஒக்கலிக இன மக்களின் குழந்தைகளுக்கு படிப்புக்காக கோபிசெட்டிபாளையத்தில் தாசப்ப கவுடர் இலவச விடுதி ஒன்றை நிறுவி இலவசமாக உணவுடன் தங்கும் வசதியை செய்து கொடுத்துள்ளார்.அது இன்றும் இலவச விடுதியாக செயல்பட்டு வருகிறது.
# தாசப்ப கவுண்டன் புதூர்

## கோயில்கள்

- காமாட்சியம்மன் கோயில்
- பாலமுருகன் கோயில்
- மாரியம்மன் கோயில்
- செளடேஸ்வரியம்மன் கோயில்
- செல்வவிநாயகர் கோயில்
# தாசப்ப கவுண்டன் புதூர்

## பொது இடங்கள்

- இந்தியன் ஓவர்சீஸ் வங்கி
- அரசு மேனிலைப்பள்ளி
# பொட்டு

**பொட்டு** தெற்கு ஆசியா, (குறிப்பாக இந்தியா, வங்காளதேசம், நேபாளம், இலங்கை மற்றும் மொரிசியசு) மற்றும் தென்கிழக்காசியாவில் நெற்றியில் அணியும் அலங்காரமாகும். வழமையாக பெண்களால் முன்நெற்றியில் புருவங்களுக்கிடையே சிவப்பு வண்ணத்தில் வட்ட வடிவில் இது வைத்துக் கொள்ளப்படுகின்றது. இருப்பினும் மற்ற வண்ணங்களிலும் மற்ற வடிவமைப்புகளிலும் சின்னங்களுடனோ இல்லாமலோ நகையுடனோ இது அணிந்து கொள்ளப்படுகிறது. திருமணமான பெண்கள் குங்குமத்தினால் பொட்டு இட்டுக் கொள்வதும் விதவைகள் வெறும் நெற்றியுடன் இருப்பதும் பண்டைய பண்பாடாக இருந்தது; தற்போது உடைக்கு ஏற்பவே அணிந்து கொள்ளப்படுகின்றது.
# பொட்டு

## வெவ்வேறு இந்திய மொழிகளில்

இந்தியாவின் பிற பகுதிகளில் "ஓர் துளி, சிறு துகள், புள்ளி" எனப் பொருள்படும் சமசுகிருதச் சொல்லான *பிந்து* விலிருந்து பெறப்பட்ட *பிந்தி* என அழைக்கப்படுகின்றது. அண்மைக்காலங்களில் அணியத் தயாரானநிலையில் பசையுடன் கூடிய *ஒட்டுப் பொட்டுக்கள்* (பொது வழக்கில் *இசுடிக்கர் பொட்டுக்கள்*) விற்கப்படுகின்றன.
- *ஃபொட்* - அசாமியம்
- *டிப்* - வங்காளம்
- *டிக்குளி* - மாதேசு
- *சாந்த்லோ* - குசராத்தி
- *திலக்* - இந்தி
- *திலகா* - கன்னடம்
- *குங்குமா* அல்லது *பொட்டு* அல்லது *திலகா* - கன்னடம்
- *திலகாயா* - சிங்களம்
- *டிலோ* - கொங்கணி
- *குங்கூ* அல்லது *டிக்ளி* - மராத்தி
- *டிகிளி* - ஒடியா
- *பிந்தி* - பஞ்சாபி
- *பொட்டு* - மலையாளம், தமிழ்
- *சுக்கா* அல்லது *பொட்டு* அல்லது *திலகம்* - தெலுங்கு
- *கோபி புள்ளிகள்* என்பன திருமணம் அல்லது விழாக்காலங்களில் புருவங்களுக்கு மேலாக இடப்படும் சிறு புள்ளிகள்.
- *நண்டெ* மலேசியாவில் தவறாகப் பயன்படுத்தப்படும் சொல். இது சிலநேரங்களில் மனதைப் புண்படுத்தலாம்
- *டீக்கா* - நேபாளி
# பொட்டு

## வெளியிணைப்புகள்

- Bindi design as hobby
- Bindi and its significance
-
-
# தமிழீழ வனவளப் பாதுகாப்புப் பிரிவு

**தமிழீழ வனவளப் பாதுகாப்புப் பிரிவு** என்பது இலங்கை இனப்பிரச்சினையின் காரணமாக எழுந்த போர்ச் சூழ்நிலையாலும், தமிழீழத்தின் நிலப்பகுதியில் அத்துமீறிய காடழிப்பைத் தடுக்கவும், ஏற்கனவே இராணுவத்தின் எறிகணை வீச்சில் மரங்கள் சரிந்தும், இராணுவப் பாதுகாப்பு என்ற பெயரில் காப்பரண்களுக்கும், பதுங்குக் குழிகளுக்கும், இராணுவ வேலிகளுக்குமென எண்ணற்ற மரங்கள் வெட்டப்பட்டு காடழிக்கப்பட்ட நிலையில் அப்பகுதிகளில் மீள்வனமாக்கல் நடவடிக்கைகளை மேற்கொள்ள வேலுப்பிள்ளை பிரபாகரன் பணிப்புரையின் காரணமாகத் தொடங்கப்பட்ட பிரிவாகும்.
# தமிழீழ வனவளப் பாதுகாப்புப் பிரிவு

## மரம் நடும் பணிகள்

இந்தத் தமிழீழ வனவளப் பாதுகாப்புப் பிரிவு 1994ஆம் ஆண்டு தொடங்கப்பட்டது. அதே ஆண்டு 340 ஏக்கர் பரப்பளவு கொண்ட நிலப்பரப்பில் ஆயிரக்கணக்கான தேக்கு, சமண்டலை, மலை வேம்பு போன்ற மரங்களை நடுகை செய்தது.
1994 தொடக்கம்முதல் 2005வரை 1,55,200 பல்வகைப்பட்ட மரக்கன்றுகள் நடப்பட்டு பராமரிப்பு செய்யப்பட்டது.
# பாகவதம் (புராணம்)

**பாகவத புராணம்** என்பது பதினெண் புராணங்களில் ஐந்தாவது புராணமாகும். இது பகவான் என வைணவர் போற்றும் திருமாலின் அவதாரம் பற்றிக் கூறுவது. இதனை வடமொழி நூல்கள் ஏழு வகையான கோணத்தில் செய்துள்ளன. அவற்றுள் இரண்டு வகையான நூல்-பாங்கினை மட்டுமே தமிழ் பின்பற்றியுள்ளது.
# பாகவதம் (புராணம்)

## வடமொழியிலுள்ள பாகவத புராண நூல்வகைகள்

1. இதிகாசம்
1. உப-சங்கிதை
1. கௌதம-சங்கிதை
1. சங்கிதை
1. புராணம்
1. விஷ்ணு-யாமளம்
1. விஷ்ணு-ரகசியம்  
இவற்றுள் இதிகாசம், புராணம் என்னும் இரண்டு வகையான நூல்கள் மட்டுமே தமிழில் செய்யப்பட்டுள்ளன.
# பாகவதம் (புராணம்)

## பாகவதம்

வடமொழியில் வியாசர் எழுதிய பாகவதம் என்னும் நூல் திருமாலின் ஆறு அவதாரங்களையும் 25 கீதைகளையும் உள்ளடக்கமாகக் கொண்டு 36,000 சுலோகங்களில் எழுதப்பட்டுள்ளது.  
இதனை அருளாளதாசர் என்பவர் 130 சருக்கங்களில் 9147 பாடல்களால், 16ஆம் நூற்றாண்டில் தமிழில் பாடியுள்ளார். அருளாளதாசர் பாகவதம் என்னும் இந்த நூலில் உள்ள கதைச்செய்திகளை மு. அருணாசலம் சுருக்கமாகத் தந்துள்ளார். அவை பொருள் நோக்கில் பகுக்கப்பட்டு இங்குத் தரப்படுகிறது.
# பாகவதம் (புராணம்)

## தொடக்கம்

- கஜேந்திரமோட்சம், வராக அவதாரம், கபில முனி வரலாறு, நரசிம்ம அவதாரம், துருவன், மச்ச அவதாரம், கூர்ம அவதாரம்
- உலகங்கள், தீவுகள் உண்டானது
- பிருதுச் சக்கரவர்த்தி, ரிசபராசன், வாமன அவதாரம், அஜாமிளன், ருக்மாங்கதன், அம்பரீசன், பரசுராம அவதாரம், இராம அவதாரம்,
- விதர்ப்ப நாட்டு இளவரசி ருக்மணியை கிருஷ்ணர் கடத்தி திருமணம் செய்தல்
- அக்ரூரர், சியாமந்தக மணி வரலாறு
# பாகவதம் (புராணம்)

## கண்ணன் பிள்ளைமை

- கண்ணன் பிறக்கிறான். அவன் படத்தை உருக்குமணி காண்கிறாள். (நாரதன் கூற்று)
- கம்சன் தங்கை தேவகி திருமணம். குழந்தைகள் கொல்லப்படல். எட்டாவது குழந்தை கண்ணன் யசோதையிடமும், உரோகினி பெற்ற பெண் குழந்தை தேவகியிடமும் வசுதேவரால் இடம் மாறல். பெண் குழந்தையைக் கொல்லும்போது அக்குழந்தை பறத்தல். கம்சனைக் கொல்லக் கண்ணன் வளர்கிறான் எனல்.
- கண்ணன் வெண்ணெய் திருடுதல், அவன் வயிற்றில் உலகம் காணுதல்
- ததிபாண்டன் முத்தி
- கண்ணன் தானே ஆயர் சிறுவனாயும், கன்றுகளாயும் இருந்து மாயை காட்டுதல்
- கோபியர் ஆடை கவர்தல்,
# பாகவதம் (புராணம்)

## கண்ணன் மனைவியர்

- கும்பகன் பெண் நப்பின்னையை, ஏழு காளைகளை அடக்கி மணத்தல்
- அரசன் இரவேகன் மகள் இரேவதியை மணத்தல்
- கண்ணன் குணாதிசயங்களை நாரதன் சொல்லக் கேட்டு உருக்குமணி உருகல்
- விதர்ப்பராசன் தன் மகளைக் கண்ணனுக்குத் தர எண்ணுகிறான். அவன் மகன் 'உருக்குமி' அவளைச் சிசுபாலனுக்குக் கொடுக்க முடிவு செய்து ஓலை அனுப்புகிறான். உருக்குமணி கண்ணனுக்கு ஓலை அனுப்புகிறாள். தாய் உருக்குமணியைக் கோயிலுக்குக் கூட்டிச் சென்று அங்கு வந்த கண்ணனிடம் ஒப்படைக்கிறாள்
- உருக்குமி படைகொண்டு தாக்குகிறான். பலராமன் உருக்குமியின் மார்பில் தாக்கி அவன் தலையை முறிக்கப் போகும்போது உருக்குமணி வேண்டுகோளின்படி அவனை மானபங்கப்படுத்தி விட்டுவிட்டுத் துவாரகை மீள்கிறான்
- உருக்குமணி திருமணம்
- சாம்பவதியையும், சத்தியபாபாவையும் மணத்தல் - மிகச் சிறந்த 'சமந்தக மணி ஒன்றை, சத்தராசத்து என்னும் மன்னவன் வைத்திருந்தான். கண்ணன் அதனைத் தனக்குக் கேட்டான். மன்னன் கொடுக்கவில்லை. அவன் தம்பி அதனை அணிந்துகொண்டு காட்டில் வேட்டையாடச் சென்றான். சிங்கம் ஒன்று அவனைக் கொன்று மணியோடு இழுத்துச் சென்றது. கரடி அரசன் சாம்பவான் அந்தச் சிங்கத்தைக் கொன்று மணியைத் தன் மகள் சாம்பவதிக்குக் கொடுத்தான். கண்ணன் சாம்பவதியை மணந்து அந்த மணியைத் தனதாக்கிக்கொண்டான். நிகழ்ந்ததை அறிந்த மன்னன் சத்தராசித்து தன் மகள் சத்தியபாமை என்பவளையும் கண்ணனுக்கு மணம் செய்துவைத்தான்.
- கண்ணன் தன்னை விரும்பித் தவம் செய்த 'காளிந்தி' என்பவளை மணந்தான்.
- மித்திர விந்தை என்பவளின் சுயம்வரத்துக்குச் சென்று அவளைக் கண்ணன் மணந்தான்.
- ஏழு காளைகளை அடக்கி 'நாக்கின சிந்து' என்பவளை மணந்தான்.
- பத்திரை என்ற பெண்ணை மணந்தான்.
- வில் வளைத்து மச்சமீனை வீழ்த்தி இலக்கணை என்பவளை மணந்தான்.
- உருக்குமி கல்யாணம்
- கண்ணன் ஒரே நேரத்தில் 16,000 கோபிமாருடன் கூடி வாழ்ந்திருத்தலை நாரதன் காணுதல்
# பாகவதம் (புராணம்)

## கண்ணன் வதை செய்தல்

- இந்திர தனுவை ஒத்த ஒரு தனுவை எடுத்து ஒடித்தல், சூழ்ந்துவந்த சேனையை அழித்தல்,
- பூதனை, சகடாசுரன், காலியாகரன், குக்குடாகரன் வதை,
- மருதமரமாக வந்த அசுரர், பகாசூரன், அகாசூரன் வதை,
- தேனுகன் வதை, காளியமர்த்தனம்,
- அருட்டாசுரன், கேசி, வியோமணன் வதை,
- தாருகன் வதை,
- கம்சன் செய்யும் கொலை முயற்சி, குவலயாம்பீடம், சாணூரன், கம்சன் வதை,
- கம்சன் வதை கேட்டு அவன் மாமனாகிய ஜராசந்தன் படையொடு வந்து கண்ணனோடு போரிட்டுத் தோற்றோடுதல்,
- முனிவர்க்குத் தீங்கிழைத்த அசுரர் கோமான் சிரகாளனை அழித்தல்,
- காளயமன் வதை,
- சத்தியபாமாவின் தந்தையைச் சதத்தனுவா என்பவன் கொன்றான். எனவே சதத்தனுவாவைக் கண்ணன் வதைத்தான்,
- நரகாசுரன் வதை,
- பௌண்டரன் வதை, கதரிக்கனன் வதை, துவிந்தன் வதை,
- அங்கிசமன் திபிகன் வதை,
- சிசுபாலன், சாலுவன், தந்தவக்ரன் வதை.
# பாகவதம் (புராணம்)

## கண்ணனின் மகன் & பேரன் திருமணங்கள்

- கண்ணன் மகன் சாம்பன் திருமணங்கள்:
- பலராமனுக்கு அஞ்சி, துரியோதனன் தன் மகள் இலக்கணை என்பவளை, கண்ணன் மகன் சாம்பனுக்கு மணம் செய்து கொடுத்தல்,
- வானகன் என்பவனோடு போரிட்டு அவன் மகள் உடாங்கனை என்பவளைத் தனு மகன் சாம்பனுக்கு மணம் முடித்துவைத்தல்,
- கண்ணனின் பேரன் அனிருத்தன் திருமணம்: அனிருத்தனை மாயவித்தனமாக கடத்தி வைத்த பானாசூரன் மகள் உஷஸ்சுடன் திருமணம் செய்வித்தல்.
# பாகவதம் (புராணம்)

## பாண்டவர் கதை

- பாண்டவர்க்கு நேர்ந்த இன்னல்களை அக்ரூரன் சொல்லக் கேட்டல்,
- தருமன் இராசசூய யாகம் செய்தான். அப்போது தன்னை எதிர்த்த சிசுபாலனை<nowiki/>வதைத்தல்,
- சூதில் தோற்ற பாண்டவர் மனைவி திரௌபதிக்கு வஸ்திரம் வளர அருள் பாலித்தல்,
- பாண்டவர் வனவாசம்
- தருமபுத்திரனுக்கு வியாசர் குருகுல வரலாறு சொல்லுதல்,
- தட்ச யாக அழிவை வியாசர் கூறுதல்,
- பார்த்தன் சிவனை நோக்கித் தவம் செய்து பாசுபதார்த்தம் பெறுதல், ஊர்வசியின் சாபம் பெறுதல்,
- பீமன் மந்தார மலர் பெற்று வருதல்,
- சிறை பட்ட துரியோதரனை விடுவித்தல், சயித்திர பங்கம், நச்சுப் பொய்கை வரலாறு,
- விராடநகரம் வாசம், கீசகன் வதம்,
- கண்ணன் தூது,
- மகாபாரதப் போர்,
- பலராமன் தீர்த்த யாத்திரை,
- துரியோதனன் வதை.
# பாகவதம் (புராணம்)

## கண்ணன் அருள்

- வனத்தில் இருந்த வேதியர் மனைவியருக்கு அருள் செய்தல்,
- கோவர்த்தன கிரியைத் தூக்கல், மழையிலிருந்து காத்தல், குழல் ஊதுதல்,
- அம்பிகா வனத்தில் நந்தனை நாகம் பற்றி விழுங்க, கண்ணன் திருவடி பட்ட மாத்திரத்தில் நாகம் வித்தியாதரன் ஆகி விமானத்தில் செல்லல்,
- சுதாமகா-வுக்கு அருளுதல்,
- திரீவக்கிரி என்ற கூனிக்கு அருளுதல்,
- உக்கிரசேணன் முடிசூடுதல், இறந்துபோன பிள்ளையை வருணனிடமிருந்து பெற்று, தந்தை சாந்தீப முனிவருக்குக் குரு தட்சணையாகக் கொடுத்தல்,
- கண்ணன் மதுராவில் இருக்கும்போது இடங்கன் கோகுலம் சென்று கண்ணன் பழகிய ஆனிரைகளைப் பேணுதல்.
# பாகவதம் (புராணம்)

## பொது

- பெலம்பன் கதை,
- உத்தரை வயிற்றில் பரிச்சித்து பிறத்தல்,
- மிதிலை மன்னனுக்கு அருள்,
- குசேலர் அருள் பெற்றது,
- தசாவதார நடிப்பு, அந்தணன் புதல்வனை மீட்டது,
- உபதேசப் படலம், அதில் யாதவர் சாபம் பெறுதல், உத்தவன் கேட்கும் வின்னாக்களுக்குக் கண்ணன் உபதேசம் செய்தல்,
- உத்தவருக்கு உத்தவ கீதை உபதேசித்தல்,
- துவாரகையில் இருந்தோர் முத்தி அடைதல்,
- மார்க்கண்டேயன் வரலாறு, விருகாசுரன்,
- பரீச்சித்து மோட்சம் அடைதல், சனமேயன் தந்தைக்குக் கடன் ஆற்றி, பாகவதம் கேட்டு முத்தி அடைதல்,
- பாரிசாத மலரைப் பெற்றுச் சத்தியபாமைக்குக் கொடுத்தல்,
- சுபத்திரையை அருச்சுணனுக்கு மணம் செய்வித்தல்,
- வசுதேவர் வேள்வி செய்தல்,
- கண்டகருணன் முத்தி,
- கயிலாய யாத்திரை,
- பிராத்யும்னன் பிறப்பு, சம்புராசன் வதை, அநிருத்தன் பிறப்பு,
- ஓந்தியாய் இருந்த நிருகராசன்.
# பாகவதம் (புராணம்)

## பிற

- கல்கி வரலாறு, கலியுக தர்மம்
- வைணவ தேசங்களுக்குச் சாரமான திருமால் பதிகள், மூர்த்துகள், தீர்த்தங்கள் ஆகியவற்றைக் கூறி வியாசர் பாகவதம் நூலை முடிக்கிறார்.
# பாகவதம் (புராணம்)

## இதனையும் காண்க

- பாகவதம்
- பாகவதர்
# பாகவதம் (புராணம்)

## கருவி நூல்

- மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, முதற்பாகம், 2005
# ஆஸ்கர் ஐசக்

**ஆஸ்கர் ஐசக்** (**Oscar Isaac**, பிறப்பு: மார்ச் 9, 1979) ஒரு அமெரிக்க நாட்டு நடிகர் மற்றும் பாடகர் ஆவார். இவர்
டிரைவ், த சீக்ரெட், மோஜாவே, எக்ஸ் மச்சினா போன்ற பல திரைப்படங்களில் நடித்துள்ளார்.
# ஆஸ்கர் ஐசக்

## திரைப்படங்கள்

- 2009: அகோரா
- 2009: பலிபோ
- 2010: ரொபின் ஹூட்
- 2011: சுக்கர் பஞ்ச்
- 2011: 10 இயர்ஸ்
- 2011: டிரைவ்
- 2014: த சீக்ரெட்
- 2015: மோஜாவே
- 2015: எக்ஸ் மச்சினா
# தமிழ்ப் பழமொழிகள் தொகுதி 1 (நூல்)

தமிழ்ப் பழமொழிகள், தொகுதி 1 கி. வா. ஜகந்நாதன் (1906-1988) தொகுத்த நூல் ஆகும்.
# தமிழ்ப் பழமொழிகள் தொகுதி 1 (நூல்)

## பதிப்பு விவரங்கள்

நூலின் பதிப்பாளர் ஜெனரல் பப்ளிஷர்ஸ், சென்னை. இந்நூலின் முதற் பதிப்பு 2001 இலும், இரண்டாம் பதிப்பு 2006 இலும் வெளி வந்தது.
# தமிழ்ப் பழமொழிகள் தொகுதி 1 (நூல்)

## நூலின் முகவுரைச் செய்திகள்

இந்த நூலிலுள்ளப் பழமொழிகளை 40 ஆண்டுகளுக்கும் மேலாக சேகரித்ததாக நூலாசிரியர் கூறுகின்றார். இந்நூலின் முகவுரையில் பழமொழியின் பண்புகள் குறித்து நூலாசிரியர் விவரித்துள்ளார்.
# தமிழ்ப் பழமொழிகள் தொகுதி 1 (நூல்)

## நூற்குறிப்பு

தமிழ்ப் பழமொழிகள் என்னும் இத்தொகுப்பில் 5837 பழமொழிகளைத் தொகுத்து அளித்துள்ளார். இத்தொகுப்பிலுள்ள பல பழமொழிகளுக்கு அருஞ்சொற்பொருள் விளக்கத்தினை நூலாசிரியர் அளித்துள்ளார். இத்தொகுப்பில் பழமொழிகள் அகர வரிசைப்படி தொகுத்து அளிக்கப் பெற்றுள்ளன. இந்நூலில் அ முதல் ஐ வரையிலான பழமொழிகள் தொகுக்கப் பெற்றுள்ளன. இத்தொகுப்பில் உள்ளவை பனுவல் பழமொழிகள் ஆகும். பனுவல் பழமொழிகள் என்பன யார் கூறினார், அவை எந்தப் பொருண்மையில் பயன்படுத்தப் பெறுகின்றன என்னும் குறிப்புகளைக் கொண்டிராதப் பழமொழிகள் ஆகும். இந்நூல் தமிழக அரசால் நாட்டுடைமை ஆக்கப்பெற்ற நூல் ஆகும்.
# பெப்ரவரி 2015

**பெப்ரவரி 2015** (*February 2015*), 2015 ஆம் ஆண்டின் இரண்டாம் மாதமாகும். இம்மாதம் ஒரு ஞாயிற்றுக்கிழமையில் துவங்கி 28 நாட்களின் பின்னர் சனிக்கிழமையில் முடிவடைகிறது. தமிழ் நாட்காட்டியின் படி மாசி மாதம் பெப்ரவரி 13 வெள்ளிக்கிழமை தொடங்கி மார்ச் 14 சனிக்கிழமை முடிவடைகின்றது.
# பெப்ரவரி 2015

## சிறப்பு நாட்கள்

- பெப்ரவரி 1 - அரிவாட்டாய நாயனார் குருபூசை
- பெப்ரவரி 2 - இயேசுவைக் கோவிலில் அர்ப்பணித்தல் விழா
- பெப்ரவரி 3 - தைப்பூசம்
- பெப்ரவரி 4 - உலகப் புற்றுநோய் நாள்
- பெப்ரவரி 7 - சண்டேசுவர நாயனார் குருபூசை
- பெப்ரவரி 11 - திருநீலகண்ட நாயனார் குருபூசை
- பெப்ரவரி 12 - டார்வின் நாள்
- பெப்ரவரி 13 - உலக வானொலி நாள்
- பெப்ரவரி 14 - வேலன்டைன் நாள்
- பெப்ரவரி 21 - அனைத்துலகத் தாய்மொழி நாள்
- பெப்ரவரி 28 - தேசிய அறிவியல் நாள் (இந்தியா)
# பெப்ரவரி 2015

## இறப்புகள்

- பெப்ரவரி 4 - யாழ்ப்பாணம் சின்னமணி, ஈழத்து வில்லிசைக் கலைஞர் (பி. 1936)
- பெப்ரவரி 5 - கே. என். சொக்சி, இலங்கை அரசியல்வாதி, அமைச்சர் (பி. 1933)
- பெப்ரவரி 12 - நிக் அப்துல் அஜிஸ் நிக் மாட், மலேசிய அரசியல்வாதி (பி. 1931)
- பெப்ரவரி 24 - ஐ. மாயாண்டி பாரதி, இந்திய விடுதலைப் போராட்ட வீரர், பொதுவுடமையாளர், இதழாளர் (பி. 1917)
- பெப்ரவரி 25 - அ. வின்சென்ட், திரைப்பட ஒளிப்பதிவாளர், இயக்குநர் (பி. 1928)
---
# லேகல் பொறி

சதுரங்க விளையாட்டில் **லேகல் பொறி** (*Légal Trap*) அல்லது **பிளாக்பர்ன் பொறி** (*Blackburne Trap*) **லேகல் போலி-தியாகம் மற்றும் லேகல் பொறி** (*Légal Pseudo-Sacrifice and Légal Mate*) என்றும் அழைக்கப்படுகிறது. இராணியைத் தியாகம் செய்தலும் அதைத் தொடர்ந்து இரு சிறுகாய்களால் இறுதி முற்றுகை நிகழ்த்துதலும் சேர்ந்த நகர்வுகள் லீகல் பொறியின் அடையாளங்களாகும். வெள்ளை ஆட்டக்காரர் செய்யும் இராணியின் தியாகத்தை கருப்பு ஆட்டக்காரர் ஏற்றுக் கொண்டு விளையாடுவதால், இப்பொறியைக் கண்டு பிடித்த பிரெஞ்சு ஆட்டக்காரர் சைர்டி லேகல் (1702–1792) பெயரால் அழைக்கப்படுகிறது. 19 ஆம் நூற்றாண்டின் பின்பகுதியில் வாழ்ந்த உலகத்தின் மிகச்சிறந்த முதல் ஐந்து விளையாட்டு வீரர்களில் ஒருவரான சோசப் என்றி பிளாக்பர்ன் (1841-1924) லேகல் பொறியை பல சந்தர்பங்களில் உபயோகித்து வெற்றி பெற்றுள்ள காரணத்தால் பிளாக்பர்ன் பொறி எனவும் அழைக்கப்படுகிறது.
# லேகல் பொறி

## இயல்பான நகர்வு வரிசை

ஆட்டத்தில் லேகல் பொறியை வைப்பதற்கு பல வழிகள் உள்ளன. பாரிசில் நடைபெற்ற ஒரு காட்சிப்போட்டியில் பிரான்சின் முன்னணி வீரர்களில் ஒருவரான ஆண்ட்ரே செரான் வெள்ளைக் காய்களுடன் விளையாடி சீன்லோசிடம் வெற்றி பெற்ற ஆட்டம் இங்கே தரப்பட்டுள்ளது:  
**1. e4 e5 2. Nf3 Nc6 3. Bc4 d6**  
இது பகுதி இத்தாலியத் திறப்பாட்டம் ஆகும்.  
**4. Nc3 Bg4?!**  
கருப்பு, மத்தியில் வலிமையுடன் போராடக்கூடிய வெள்ளை ஆட்டக்காரரின் f3 குதிரையை செருகியாக மாற்றுகிறது. வியூகத்தின்படி முக்கியத்துவம் பெற்ற நகர்வு என்றாலும் சில குறைபாடுகளையும் ஏற்படுத்துகிறது.  
**5. h3**  
இந்நிலையில் 5.Nxe5? என்ற நகர்த்துவது லீகல் பொறிக்கு துணை புரியாது. கருப்பு அமைச்சர் வெள்ளை இராணியைக் (5...Bxd1?? ) கைப்பற்றாமல் அவரும் 5….Nxe5? விளையாடினால் ஒரு சிப்பாய்க்காக குதிரையை இழந்த நிலையில் முடியும். அடுத்த இரண்டு நகர்வுகளில் வெள்ளையால் இறுதி முற்றுகை நிகழ்த்த முடியாது. மாறாக 5. h3 என்று விளையாடுவதால் வெள்ளை தன் அமைச்சரை வேறு இடத்திற்கு நகர்த்தியாக வேண்டிய கட்டாயத்திற்கு தள்ளப்படுகிறார். அதாவது புறப்பட்ட இடத்திற்கே மீண்டும் செல்வது அல்லது பாதுகாப்பில்லாத ஒரு சதுரத்திற்கு நகர்வது என்ற முடிவில் ஒன்றை அவர் எடுத்தாக வேண்டியுள்ளது.  
**5... Bh5?** (படம்1)  
கருப்பின் இந்நகர்வு பார்ப்பதற்கு வெள்ளை குதிரையை தொடர்ந்து செருகியாக வைத்திருப்பது போல தோன்றினாலும் இது மிகப்பெரிய தவறான நகர்வாகும். இதற்குப் பதிலாக கருப்பு 5...Bxf3, விளையாடலாம். இதனால் வெள்ளைக்கு நன்மை ஏற்படுகிறது என்றாலும் கருப்பு ஆட்டக்காரருக்கு சோடி அமைச்சர்களில் ஒன்றை இழக்க நேரிட்டாலும் வெள்ளைக்கு நிகராக காய்களாவது சமநிலையில் இருக்கும் நிலை உண்டாகிறது. கருப்பு 5...Be6!? ஆடவும் ஒரு வாய்ப்புள்ளது.  
**6. Nxe5!**  
கருப்பு ஆட்டக்காரர் பின்பற்றுவதாக நினைத்துக் கொண்டிருக்கும் செருகி உத்தியை நிராகரித்து, வெள்ளை தன்னுடைய ஆறாவது நகர்வை விளையாடி இராணியை பலிகொடுக்கிறார். இந்நிலையில் கருப்பு ஆட்டக்காரருக்கு உள்ள சிறந்த நகர்வு 6...Nxe5 என்பதேயாகும். தொடர்ந்து வெள்ளை 7.Qxh5 Nxc4 8.Qb5+ என்று விளையாடிய பின்னர் 9.Qxc4, என்று ஆடினாலும் கருப்பால் தொடர்ந்து ஆட்டத்தில் நீடித்திருக்க முடியும். மாறாக கருப்பு ஆட்டக்காரர் வெள்ளை ஆட்டக்காரர் கொடுக்கும் பலியை, ஏற்றுக்கொள்ள ஆசைப்பட்டால் அதற்கடுத்த இரண்டு நகர்வுகளில் வெள்ளை இறுதி முற்றுகை நிகழ்த்தி ஆட்டத்தை முடித்துவிடுவார்.  
**6... Bxd1?? 7. Bxf7+ Ke7 8. Nd5#**  
இறுதியான காய்களின் இருப்புநிலை ( படம் 2 ). இது ஒரு உண்மையான இறுதிமுற்றுகை ஆட்டமாகும். இதன் பொருள் இராசாவைச் சுற்ரிலும் எட்டு சதுரங்கள் இருந்தாலும் அவரால் எந்த ஒரு சதுரத்திற்கும் நகர முடியாத நிலை ஏற்பட்டுள்ளது.
# லேகல் பொறி

## பிலிடோர் தற்காப்பிலிருந்து

*'1. e4 e5 2. Nf3 d6*; இது பிலிடோர் தற்காப்பு ஆகும்.  
**3. Nc3 Bg4**  
**'4. Bc4 Nc6**
இதே ஒழுங்கில் வரவேண்டும் என்ற அவசியம் இல்லை. இந்த நிலைக்கு வந்த பின்னர்.  
**5. Nxe5 Bxd1**  
**6. Bxf7+, Ke7**  
**7. Nd5#**
# லேகல் பொறி

## லீகல் எதிர் செயிண்ட் பிரை

1750 ஆம் ஆண்டு பாரிசில் லீகல் செயிண்ட் பிரைக்கு எதிராக ஆடிய அசல் ஆட்டம் against Saint Brie in பாரிஸ் 1750:,  
**1. e4 e5 2. Nf3 d6 3. Bc4 Bg4?! 4. Nc3 g6? 5. Nxe5 Bxd1?? 6. Bxf7+ Ke7 7. Nd5# 1–0**  
இவ்வகையான முற்றுகையில் செருகியாக நிற்கும் குதிரை வெளிப்படையாக ராணியைக் கைப்பற்றுவதற்கு கருப்பு ஆட்டக்காரரை அனுமதிக்கிறது, ஆனால் இறுதி முற்றுகை நிகழ்ந்து கருப்பின் ஆட்டம் முடிந்து போகிறது.
# லேகல் பொறி

## பரிந்துரைகள்

இவ்வகை முற்றுகை ஆரம்ப ஆட்டக்காரர்களின் ஆட்டங்களில் பெரும்பாலும் காணப்படுகிறது. ஆனால் நன்கு ஆடத்தெரிந்த வீரர்களின் ஆட்டத்தில் இம்முற்றுகை தோன்றுவதில்லை. பொதுவாக, ஒரு ராணியைப் பலிகொடுத்து அமைச்சரால் இறுதி முற்றுகை என்பது கண்டிப்பாக அவசியமிலை. முன்னேறிய குதிரையின் ஆதரவுடன் Bxf7+ (அல்லது ...Bxf2+) என்ற நகர்வைத் தொடர்ந்து இறுதி முற்றுகை நிகழ்வதும் லீகல் பொறியே ஆகும். எதிரியின் ராஜா தனது சொந்த காய்கள் பலவற்றால் தடைசெய்யப்பட்டு நகர முடியாமல் செய்யப்படுவது லீகல் பொறியின் பின்னுள்ள உத்தியாகும்
# உபாசனை

**உபாசனா** அல்லது **வித்யை** அல்லது **வேதகால தியானம்** (Upasana) (சமசுகிருதம்: उपासना) என்பது ஏதேனும் ஒரு பயனுக்காக, உருவத்துடன் கூடிய ஒரு குறிப்பிட்ட இறைவனை (இஷ்ட தேவதை) அல்லது ஒரு குறிப்பிட்ட *பொருள்* குறித்து பல காலம் மனதால் தொடர்ந்து நினைப்பதே ஆகும். .தியானம் என்பது மனதை ஒரு முகப்படுத்தும் செயலாகும். உபநிடதங்களில் பல்வேறு பலன்களுக்கு பல்வேறு உபாசனைகள் கூறப்பட்டுள்ளது..  
வேத காலத்தில் இந்திரன், வாயு, வருணன், ருத்ரன், அக்கினி போன்ற தேவதைகளை திருப்தி செய்து நல்வாழ்வு பெற வேண்டி யாகங்கள் செய்யப்பட்டது.
யாகங்கள் செய்வதால் கிடைக்கும் பலனைகளை விட பலமடங்கு பயன்கள் தரத்தக்கதான ஈஸ்வர உபாசனைகள் அல்லது வித்யைகள் உபநிடத ரிஷிகள் அறிமுகப்படுத்தினர். இவ்வுபாசனைகளால் ஆன்மீக வளர்ச்சி உண்டாயிற்று.
# உபாசனை

## உபநிடத உபாசனைகள்

உபநிடதங்களில் பல்வேறு நன்மைகளுக்காக 34 உபாசனைகள் கூறப்பட்டுள்ளது. ஒரே உபாசனை ஒன்றிக்கும் மேற்பட்ட உபநிடதங்களில் கூறப்பட்டுள்ளது.
# உபாசனை

## உபநிடத உபாசனைகள்

### சாந்தோக்கிய உபநிடத உபாசனைகள் அல்லது வித்யைகள்

1. தஹரகாச உபாசனை
1. உத்கீத உபாசனை
1. பிராண-உத்கீத உபாசனை
1. ஓங்கார உபாசனை
1. இரண்யகர்ப உபாசனை
1. சூரிய உபாசனை
1. பரம்பொருள் உபாசனை
1. அக்கினி உபாசனை
1. வாமதேவ உபாசனை
1. பிரபஞ்ச உபாசனை
1. சர்வ உபாசனை
1. மது வித்யை
1. காயத்ரி உபாசனை
1. சாண்டில்ய வித்யை
1. சம்வர்க வித்யை
1. சோடசகலா வித்யை
1. உபகோசல வித்யை
1. பிராண வித்யை
1. பஞ்சாக்கினி வித்யை
1. வைஸ்வாநர வித்யை
1. பூமா வித்யை
1. பிரஜாபதி வித்யை
# உபாசனை

## உபநிடத உபாசனைகள்

### பிரகதாரண்யக உபநிடத வித்யைகள்

1. யாக அஸ்வ (குதிரை) வித்யை
1. யாக அக்கினி வித்யை
1. உத்கீத வித்யை
1. புருசோத்தம வித்யை
1. சப்த அன்ன வித்யை
1. உத்கீத வித்யை
1. மது வித்யை
1. சடாச்சரிய வித்யை
1. ஒளி வித்யை
1. சாரீரக வித்யை
1. ஓங்கார உபாசனை
1. பிரஜாபதி உபாசனை
1. இதய உபாசனை
1. சத்திய உபாசனை (பரம்பொருள் தியானம்)
1. வைஸ்வாநர அக்கினி வித்யை
1. காயத்திரி உபாசனை
1. சூரிய – அக்கினி உபாசனை
# உபாசனை

## உபநிடத உபாசனைகள்

### கடோபநிடத வித்யைகள்

1. நசிகேத வித்யை
1. அங்குஷ்டமாத்ர வித்யை
# உபாசனை

## உபநிடத உபாசனைகள்

### முண்டக உபநிடத வித்யைகள்

1. அட்சர பரா வித்யை
# சுப்ரபாரதிமணியன்

**சுப்ரபாரதிமணியன்** (ஆர்.பி.சுப்ரமணியன், 25 அக்டோபர் 1955, திருப்பூர்) தமிழக தமிழ் எழுத்தாளர் ஆவார். இவர் சிறுகதைகள், நாவல்கள், கட்டுரைகள், கவிதைகள் என பலதளங்களிலும் முப்பது வருடங்களாக எழுதி வருபவர். அனைவராலும் அறியப்பட்டவர். இந்திய முன்னாள் குடியரசு தலைவர் வழங்கிய கதாவிருது, தமிழக அரசின் சிறந்த நாவல் ஆசிரியர் விருது உட்பட பல்வேறு விருதுகளையும், பரிசுகளையும் பெற்றவர். திருப்பூர் பகுதியில் குழந்தைத் தொழிலாளர் ஒழிப்பு, பெண்களைச் சுரண்டும் சுமங்கலி திட்ட ஒழிப்பு, நொய்யலை பாதுகாத்தல் போன்ற பல்வேறு சமூகப் பிரச்சினைகளிலும் அக்கறை கொண்டவர். இவர் கனவு என்ற இலக்கிய இதழை 27 ஆண்டுகளாக நடத்திவருபவர். திருப்பூர் தாய்தமிழ் பள்ளியோடு இணைந்து பணியாற்றுபவர். தொலை பேசித்துறையில் உதவிக் கோட்ட பொறியாளராய் பணியாற்றியவர். இவரது 25 சிறுகதைகள் பல இந்திய மொழிகளிலும், ஆங்கிலம், ஹங்கேரி மொழிகளிலும் மொழிபெயர்க்கப் பட்டுள்ளன.  
- முதல் சிறுகதை: சுதந்திர வீதிகள்( விழிப்பு –இலக்கிய இதழ்) 1978
# சுப்ரபாரதிமணியன்

## வெளிவந்த நூல்கள்

### சிறுகதை நூல்கள்

- அப்பா (1987, முதல் சிறுகதைத்தொகுப்பு)
- இருள் இசை – 1995
- ஆழம் (1997)
- வழித்துணைகள் (1999)
- தொலைந்து போன கோப்புகள் - 2004
- ஓலைக்கீற்று – 2007
- கூண்டும் வெளியும் (2009)
- சுப்ரபாரதிமணியனின் கதைகள் (2011, 1200 பக்கங்கள், 156 சிறுகதைகள், காவ்யா பதிப்பகம், சென்னை வெளியீடு)
- வேட்டை (2011,உயிர்மை)
- மாறுதடம்
# சுப்ரபாரதிமணியன்

## வெளிவந்த நூல்கள்

### கவிதைத் தொகுப்பு

- மாயாறு
# சுப்ரபாரதிமணியன்

## வெளிவந்த நூல்கள்

### கட்டுரைகள்

- மண் புதிது – (1996, பயணக்கட்டுரைகள், ஐரோப்பா, இங்கிலாந்து பயண அனுபவம், காவ்யா)
- தண்ணீர் யுத்தம் (2008, உயிர்மை, சுற்றுச்சூழல் கட்டுரைகள்)
- படைப்பு மனம் (2009, அகரம், இலக்கிய கட்டுரைகள்)
- மனக்குகை ஓவியங்கள் (2010)
- மேகவெடிப்பு (2014)
- சூழல் அறம் (2014)
- மூன்றாம் உலகப்போர் (2015)
# சுப்ரபாரதிமணியன்

## வெளிவந்த நூல்கள்

### திரைப்படக்கட்டுரைகள்

- திரைவெளி (2008, அமிர்தா)
- நாளை மற்றொரு நாளல்ல (2010, உயிர்மை)
# சுப்ரபாரதிமணியன்

## குறுநாவல்கள்

- நகரம் (1988, குமரி)
- காற்றில் அலையும் சிறகு (2005)
- வேறிடம் (2012, என்சிபிஎச்)